กฎกระทรวงกำหนดหลักเกณฑ์และวิธีการเกี่ยวกับการแสดงเครื่องหมายมาตรฐานกับผลิตภัณฑ์อุตสาหกรรมพ.ศ. ๒๕๕๐ อาศัยอำนาจตามความในมาตรา๓๐ วรรคสอง มาตรา ๓๔ และมาตรา ๕๘ แห่งพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงอุตสาหกรรมออกกฎกระทรวงไว้ ดังต่อไปนี้ข้อ๑[๑] กฎกระทรวงนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไปข้อ๒ ให้ยกเลิก(๑)กฎกระทรวง ฉบับที่ ๒ (พ.ศ. ๒๕๑๕)ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑(๒)กฎกระทรวง ฉบับที่ ๗ (พ.ศ. ๒๕๑๖) ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑(๓)กฎกระทรวง ฉบับที่ ๙ (พ.ศ. ๒๕๒๐)ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑(๔)กฎกระทรวง ฉบับที่ ๑๐ (พ.ศ. ๒๕๒๑) ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑ข้อ๓ ให้ผู้รับใบอนุญาตตามมาตรา ๑๖มาตรา ๒๐ หรือมาตรา ๒๑ แล้วแต่กรณี เป็นผู้จัดทำเครื่องหมายมาตรฐานข้อ๔ การแสดงเครื่องหมายมาตรฐานให้แสดงให้เห็นได้ง่ายและชัดเจนไว้ที่(๑)ผลิตภัณฑ์อุตสาหกรรม และจะแสดงไว้ที่สิ่งบรรจุ หีบห่อ สิ่งหุ้มห่อหรือสิ่งผูกมัดอีกด้วยก็ได้(๒)สิ่งบรรจุ หีบห่อ สิ่งหุ้มห่อ หรือสิ่งผูกมัดถ้าไม่อาจแสดงหรือไม่สะดวกที่จะแสดงเครื่องหมายมาตรฐานไว้ที่ผลิตภัณฑ์อุตสาหกรรมถ้าผลิตภัณฑ์อุตสาหกรรมที่จะแสดงเครื่องหมายมาตรฐานตามวรรคหนึ่งทำจากโรงงานภายในราชอาณาจักรสองแห่งขึ้นไปและผลิตภัณฑ์อุตสาหกรรมนั้นใช้เครื่องหมายการค้าอย่างเดียวกันให้ระบุชื่อและที่ตั้งของโรงงานที่ทำผลิตภัณฑ์อุตสาหกรรมนั้นด้วยถ้าไม่อาจระบุชื่อและที่ตั้งของโรงงานนั้นจะใช้รหัสแสดงชื่อและที่ตั้งของโรงงานก็ได้ข้อ๕ในการแสดงเครื่องหมายมาตรฐานให้แสดง ดังต่อไปนี้(๑)ให้ระบุหมายเลขมาตรฐานผลิตภัณฑ์อุตสาหกรรมที่ได้รับใบอนุญาตให้เห็นได้ง่ายและชัดเจนไว้ใต้หรือข้างเครื่องหมายมาตรฐาน(๒)ในกรณีที่ผลิตภัณฑ์อุตสาหกรรมที่จะแสดงเครื่องหมายมาตรฐาน ได้รับใบอนุญาตตามมาตรฐานผลิตภัณฑ์อุตสาหกรรมตั้งแต่สองมาตรฐานผลิตภัณฑ์อุตสาหกรรมขึ้นไปให้ระบุหมายเลขมาตรฐานผลิตภัณฑ์อุตสาหกรรมที่ได้รับใบอนุญาตไว้ในที่ใกล้เคียงกันให้เห็นได้ง่ายและชัดเจนหากการแสดงเครื่องหมายมาตรฐานตามวรรคหนึ่งทำให้เกิดความสำคัญผิดว่าเครื่องหมายมาตรฐานที่จะแสดงนั้นเป็นของผลิตภัณฑ์อุตสาหกรรมใดให้มีข้อความเพื่อแสดงว่าเครื่องหมายมาตรฐานแต่ละเครื่องหมายนั้นเป็นของผลิตภัณฑ์อุตสาหกรรมใดข้อ๖ การแสดงเครื่องหมายมาตรฐานนั้นให้แสดงชื่อเต็มหรือชื่อย่อของผู้รับใบอนุญาตหรือแสดงเครื่องหมายการค้าของผู้รับใบอนุญาตที่จดทะเบียนแล้วไว้ในที่ใกล้เคียงกันให้เห็นได้ง่ายและชัดเจนในกรณีที่มีความจำเป็นต้องใช้ชื่อย่อของผู้รับใบอนุญาตให้เป็นไปตามหลักเกณฑ์ที่รัฐมนตรีกำหนดให้ไว้ณ วันที่ ๑๙ ธันวาคม พ.ศ. ๒๕๕๐โฆสิต ปั้นเปี่ยมรัษฎ์รัฐมนตรีว่าการกระทรวงอุตสาหกรรมหมายเหตุ:- เหตุผลในการประกาศใช้กฎกระทรวงฉบับนี้ คือโดยที่เป็นการสมควรปรับปรุงหลักเกณฑ์และวิธีการเกี่ยวกับการแสดงเครื่องหมายมาตรฐานกับผลิตภัณฑ์อุตสาหกรรมที่มีประกาศกำหนดมาตรฐานตามมาตรา๑๖ และผลิตภัณฑ์อุตสาหกรรมที่มีพระราชกฤษฎีกากำหนดมาตรฐานตามมาตรา ๒๐ และมาตรา ๒๑แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑เพื่อรวบรวมหลักเกณฑ์และวิธีการเกี่ยวกับการแสดงเครื่องหมายมาตรฐานไว้ในที่เดียวกันเพื่อสะดวกต่อการใช้งานและกำหนดเพิ่มเติมให้ต้องแสดงข้อความว่าเครื่องหมายมาตรฐานเป็นของผลิตภัณฑ์อุตสาหกรรมใดในกรณีที่การแสดงเครื่องหมายมาตรฐานอาจทำให้เกิดความสำคัญผิด จึงจำเป็นต้องออกกฎกระทรวงนี้วิภา/ปรับปรุง๑๖ กรกฎาคม ๒๕๖๓อรญา/ตรวจ๒๓ กรกฎาคม ๒๕๖๓[๑] ราชกิจจานุเบกษาเล่ม ๑๒๔/ตอนที่ ๑๐๑ ก/หน้า ๓๒/๒๙ ธันวาคม ๒๕๕๐